stanford-oval/wikipedia huggingface dataset:
בצפר (להקה)

| --- | --- |

 מוקד פעילות:  ישראל מכבים-רעות, ישראל
 תקופת הפעילות:  מ-1998
 סוגה:  גרוב מטאל, מטאלקור
 חברת תקליטים:   AFM Records
 http://www.betzefer.com
 חברים
 אהרון רגוזה מתן כהן רותם ענבר רועי ברמן
 חברים לשעבר
 איבל חיים (חיים בנימיני) אביטל תמיר
 
בצפר (Betzefer) היא להקת גרוב מטאל ישראלית.
הלהקה החלה בתור להקת בית-ספר (ומכאן שמה), באזור מכבים-רעות. היא הושפעה מלהקות כמו סלייר, פנטרה וספולטורה ומלכתחילה ראתה את ההצלחה מחוץ לישראל בתור מטרתה העיקרית.
היסטוריה

בצפר החלה כלהקה בית-ספרית ממכבים-רעות. במקור, חברי הלהקה היו: אביטל תמיר, רועי ברמן, מתן כהן ואביב צדוק שהוחלף במנשה חזן שזכה לכינוי "מאשי".
האי. פי הראשון של הלהקה הוא בעצם פארודיה על שיר ילדים מוכר בשם "פיץ העכבר". גרסת הקאבר ליוותה את להקת בצפר בתחילת דרכה.
האי. פי השני שהוציאה הלהקה נקרא "Some Tits, But No Bush" והוא הוקלט בכמה מקומות שונים. לאחר יציאת האי. פי פרש "מאשי" מהלהקה ובמקומו הצטרף חיים בנימיני (הידוע בכינוי איוול חיים שבהמשך יתפקד כסאונדמן של הלהקה). באותה תקופה שוחרר אי. פי נוסף שנקרא "New Hate". תקופה מסוימת לאחר ששוחרר האי. פי פרש חיים מהלהקה ובמקומו הצטרף רותם ענבר.
בשנת 2005 טסה הלהקה לבלגיה כדי להפיק ולהקליט את אלבום הבכורה "Down Low" בעזרת מפיק דני. במהלך ההקלטות הציעה להקת פיר פקטורי לבצפר להופיע איתה כמופע חימום. בזכות ההופעה הציעה חברת התקליטים רודראנר (שבה חתומות בין היתר הלהקות :סליפנוט, משין הד, דרים ת'יאטר, ועוד.) לבצפר חוזה הכולל הפקה והפצה של ארבעה אלבומים. לאחר יציאת האלבום בצפר יצאה למספר רב של סיבובי הופעות באירופה, כאשר את אחד מסיבובי ההופעות היא עשתה עם הלהקה המפורסמת ספולטורה.
בחודש ינואר 2008 הודיעה הלהקה שהיא נפרדה מחברת התקליטים רודראנר, זאת על רקע תחושת חברי הלהקה שחברת התקליטים הנ"ל אינה מתאימה להם עוד.
ב-28 בספטמבר 2010, הלהקה השתתפה בפסטיבל ozzfest אשר התקיימה בישראל.
ב-15 בנובמבר 2010 הסולן אביטל תמיר הצטרף ללהקת "קוואמי והחלבות" לכמה שירים בתור מופע החימום של להקת לינקין פארק בהופעה שלהם בארץ.
ב-18 בפברואר 2011 הוציאה הלהקה את אלבומה השני "Freedom to The Slave Makers", הופעת השקה לאלבום התרחשה במועדון הבארבי ב-3 במרץ של אותה שנה.
ב-16 באפריל 2011 הלהקה הייתה להקת חימום בהופעה של מגהדת' בישראל.
ב-30 במאי 2012 הלהקה הייתה להקת חימום בהופעה של Lamb of God בישראל.
בשנת 2012 הקליטה הלהקה את אלבומה השלישי אשר נקרא "Suicide Hotline" באמצעות מימון המונים. בסופו של דבר האלבום יצא תחת השם "The Devil Went Down To The Holy land"
האלבום נוגן בהופעה חיה לראשונה בהופעה במועדון הסאבליים ב-4 באוקטובר
ב-13 באוגוסט 2013 הייתה בצפר להקת החימום בהופעה של אנתרקס בישראל במועדון הבארבי.
ב-26 ביוני 2018 הייתה בצפר להקת החימום בהופעה של Avenged Sevenfold בראשון לציון בהופעתה הראשונה בישראל.
ב-21 בספטמבר 2018 הוציאה הלהקה את אלבומה הרביעי אשר נקרא "Entertain Your Force of Habit". ב-2023 הכריזו על הופעת האחרונה, בה ישיר הסולן המקורי של הלהקה.
חברי ההרכב

אהרון רגוזה (סולן)
מתן כהן (גיטריסט)
רותם ענבר (גיטרה בס)
רועי ברמן (מתופף)
דיסקוגרפיה > אלבומים

|  שם  |  סוג  |  שנת הוצאה |
| --- | --- | --- |
| Pitz Aachbar | מיני-אלבום | 2000 |
| Some Tits, But No Bush | מיני-אלבום | 2001 |
| New Hate | מיני-אלבום | 2003 |
| Down Low | אלבום | 2005 |
| Freedom to The Slave Makers | אלבום | 2011 |
| The Devil Went Down to the Holy Land | אלבום | 2013 |
| Entertain Your Force of Habit | אלבום | 2018 |
דיסקוגרפיה > וידאו קליפים

The Devil Went Down To The Holy Land
Down Low
Early Grave
Running Against
Best Seller
Dooms day
sledgehammer
Never Been
Dead Lines
הערות שוליים

↑  Betzefer מתאחדת להופעת פרידה חד פעמית עם הסולן המקורי, אביטל תמיר! , אתר ברבי
| --- | --- |
בקרת זהויות :  NLI: 987007402628505171  BnF: cb150844148 (data)  GND: 1024699358  ISNI: 0000 0001 0517 418X  MusicBrainz: c05db3a4-9f3c-443f-b90a-3edb1acbf588  VIAF: 157496659   WorldCat (עם VIAF): 157496659
ברייט אייז

| --- | --- |

 מקום הקמה:  אומהה 
 תקופת הפעילות:  מ-1995 
 סוגה:  אינדי רוק, פולק רוק, אינדי פולק, רגאיי 
 חברת תקליטים:  סאדל קריק, וישיטה רקורדס, פולידור רקורדס 
 thisisbrighteyes.com
 פרופיל ב-IMDb
 חברים
 קונור אוברסט מייק מוגיס נייט וולקוט 
 
ברייט אייז (באנגלית: Bright Eyes) היא להקת אינדי רוק אמריקנית, המורכבת מהסולן והגיטריסט קונור אוברסט, המפיק והנגן מייק מוגיס ושלל אמנים אורחים.
היסטוריה > השנים הראשונות

ברייט אייז החלה כפרויקט קטן של קונור אוברסט בתקופה בה היה חבר מוביל בלהקת אינדי אחרת, בשם "קומנדר ונוס". בין השנים 1995-1997 התרכז אוברסט באותה להקה, אך המשיך בזמנו החופשי לכתוב ולקליט שירי סולו אקוסטי במרתף בית הוריו.
מתוך 70 השירים אשר הקליט, שניים מצאו דרכם לאלבום הראשון של ברייט אייז בשם "7 ספליט".
בשנת 1997, התפרקה "קומנדר ונוס" ואוברסט החל להתמקד בפרויקט הצד שלו "ברייט אייז". ב-1998 הוציא 20 שירים נוספים שהקליט כאלבום הרשמי הראשון של ברייט אייז בשם "מבחר שירים אשר נכתבו והוקלטו בין השנים 1995 ל-1997". השירים באלבום הוקלטו ברמה נמוכה מאוד, וזאת מכיוון שהוקלטו במרתפו של קונור אוברסט על טייפ ארבעה ערוצים. אך על אף זאת, האלבום ממחיש את הפוטנציאל הטמון במילות השירים של אוברסט, ורצועות אינסטרומנטליות שבו, נותנות מבט לתוך המשך דרכו.
בנובמבר 1998 הוציאה חברת התקליטים העצמאית "Saddle Creek" אלבום בן 11 רצועות אשר אף הן הוקלטו במרתף בית משפחת אוברסט על ידי מייק מוגיס. בשיר "Padraic My Prince" אף ניתן לשמוע את קולו של אחיו הצעיר של אוברסט טובע באמבטיה (יש לציין כי הקולות בוימו).
בשנת 2000 יצא אלבום נוסף בשם "Fevers and Mirrors", אשר הוקלט באיכות טובה יותר ובאופן מקצועי יותר.
לשירים האקוסטיים נוספו כלי נגינה נוספים כגון חליל, פסנתר ואקורדיון.
ב-2002 יצא האלבום "Lifted or The Story Is in the Soil, Keep Your Ear to the Ground" של הלהקה. הייתה זו הפעם הראשונה בה שכרה חברת התקליטים Sadle Creek יחצן כדי להביא את הלהקה לידיעת הציבור. ההבדל ניכר באופן מיידי. ברייט אייז הפכה לאחת הלהקות החדשות המפורסמות באותה השנה, למרות שהייתה קיימת כבר מספר שנים. הלהקה זכתה לחשיפה בכל רחבי ארצות הברית ולאזכורים בעיתונים נחשבים כהניו יורק טיימס, טיים מגזין ורולינג סטון. האלבום מכר יותר ממאה אלף עותקים בחצי השנה הראשונה והיווה פריצת דרך לחברת התקליטים ולחברי הלהקה.
היסטוריה > השנים האחרונות

במהלך תקופת הבחירות בשנת 2004, יצאה הלהקה לסיבוב הופעות עם ברוס ספרינגסטין ו-REM, כחלק מפרויקט "Vote to Change", שעודד את הבוחרים להגיע ביום הבחירות לקלפיות ולהצביע בעד "שינוי" (קרי - החלפת ממשל בוש בבית הלבן). כחלק מההופעות, שר אוברסט דואטים יחד עם ניל יאנג ואמנים נוספים. מלבד זאת, שירים רבים של הלהקה כללו מסרים נגד הממשל הנוכחי בארצות הברית, ומסרים אנטי-מלחמתיים באופן כללי.
בנובמבר 2004, שני סינגלים של ברייט אייז, "Lua" ו"Take it Easy" הגיעו למקום הראשון במצעד 100 הסינגלים הנמכרים ביותר. הייתה זו הפעם הראשונה מזה שבע שנים בה המקום הראשון נתפס על ידי שיר המופק בחברת תקליטים עצמאית.
ב-25 בינואר 2005 יצאו שני אלבומים של הלהקה: "I'm Wide Awake, It's Morning", ו-"Digital Ash in a Digital Urn". שני האלבומים זכו לביקורות חיוביות והצלחה מרובה, שהביאה לסיבוב הופעות עולמי. אחרי יציאת האלבום הכריז אוברסט שהוא אינו מתכוון להוציא אלבום נוסף ב-2006.
ב-24 באוקטובר 2006 יצא אלבום בשם "Noise Floor", המכיל שירים נדירים שהוקלטו בין השנים 1995-2005.
באפריל 2007 יצא אלבומה השביעי של הלהקה, Cassadaga. המגזין Rolling Stone בחר בסינגל הראשון מתוכו, Four Winds כאחד ממאה השירים הטובים ביותר של אותה השנה.
במהלך השנים 2008-2009 אוברסט בחר להתמקד בפרויקטים המוזיקליים האחרים שלו, Conor Oberst and the Mystic Valley Band והסופרגרופ Monsters of Folk. בגיליון יוני 2009 של ה-Rolling Stone, אוברסט הודיע שהוא מתכנן "להוציא לגמלאות" את הכינוי "ברייט אייז", ולהוציא רק עוד אלבום אחד אחרון עם הלהקה.
ב-15 בפברואר 2011, יום הולדתו של אוברסט, יצא האלבום The People's Key. על פי אוברסט, הצליל של האלבום מתרחק מסגנון הפולק ששימש את הלהקה באלבומיה האחרונים, והוא יותר "מודרני" הפעם.
בספטמבר 2024, הלהקה ביטלה את המופעים הנותרים של סיבוב ההופעות שלה לשנת 2024 בעקבות הופעת פתיחה מעוררת דאגה, שבה הביעו המעריצים חשש לגבי בריאותו הנפשית והפיזית של הסולן קונור אוברסט לאחר שאמר "אני רוצה להרוג את עצמי" על הבמה. בהצהרה ברשתות החברתיות הודיעה הלהקה שאוברסט יקבל "טיפול רפואי מתמשך" בעקבות "בעיות קוליות", וצפוי לחזור להופיע בשנה הבאה.
הלהקה > חברי הלהקה

קונור אוברסט: שירה, גיטרה, קלידים.
דניאל מקארתי: בס.
מייק מוגיס: בנג'ו, מנדולינה, גיטרה.
אנטון פצנר: כינור.
מריה טיילור: תופים.
נייט וולקוט: אקורדיון, חצוצרה.
הלהקה > דיסקוגרפיה

A Collection of Songs Written and Recorded 1995-1997 - 1998
Letting Off the Happiness - 1998
Fevers and Mirrors - 2000
Lifted or The Story Is in the Soil, Keep Your Ear to the Ground - 2002
A Christmas Album - 2002
I'm Wide Awake, It's Morning - 2005
Digital Ash in a Digital Urn - 2005
Motion Sickness: Live Recordings - 2005
Noise Floor Rarities: 1998-2005 - 2006
2007 - Cassadaga
2011 - The People's Key
2020 - Down in the Weeds, Where the World Once Was
2024 - Five Dice, All Threes
הערות שוליים

↑  כך למשל השיר When The President Talks to God, עורר מהומה בשל המתקפה החריפה על מדיניות הנשיא בוש בנוגע לזכויות נשים (לבצע הפלות מלאכותית, המדיניות הכלכלית הקפיטליסטית ועוד. (ראו את מילות השיר כאן)
↑  בשיר על השיחה הדמיונית בין בוש לאלוהים נטען כי המלחמה בעיראק היא "טיול לנפט", וכי הנשיא בוש "שולח ילדי איכרים עניים למות" כדי "להציל נשמות מוסלמיות". בשיר אחר, בשם Road to Joy כונתה המלחמה בעיראק כ"מלחמה ללא סיבה" (ראו כאן את מילות השיר).
↑  Chris Willman, Bright Eyes Cancels Remaining 2024 Concert Dates After Alarming Tour Kickoff, Says Conor Oberst Will Be Treated for ‘Vocal Problems’, Variety, ‏2024-09-28 (באנגלית אמריקאית)
| --- | --- |
בקרת זהויות :  NLI: 987007418364605171  BIBSYS: 5052226  BnF: cb155469652 (data)  GND: 10331667-X  ISNI: 0000 0001 0671 3181  LCCN: no2002083698  MusicBrainz: 78f797e3-4913-4026-aad0-1cd858bd735b  VIAF: 148548929   WorldCat (עם VIAF): 148548929
The Monster Ball Tour

The Monster Ball Tour הוא סיבוב ההופעות השני של הזמרת-יוצרת ליידי גאגא שקידם את המיני אלבום השלישי שלה, "The Fame Monster". הסיבוב משלב שירים מאלבום האולפן הראשון שלה משנת 2008 "The Fame" ומהמיני אלבום. הסיבוב ביקר בזירות ואצטדיונים בין השנים 2009–2011, גאגא תיארה אותו "כאופרה הראשונה בליווי פופ אלקטרוני", הוא הוכרז סופית באוקטובר 2009 לאחר הודעת הביטול מהראפר קניה וסט שהיה אמור לצאת לסבב משותף עם גאגא בשם "Fame Kills: Starring Kanye West and Lady Gaga". הסיבוב החל כארבעה ימים לאחר צאת המיני אלבום בעולם.
שינוי הסיבוב התרחש לאחר חודשים ספורים בלבד של הופעות, בשל חששותיה של גאגא שהגרסה המקורית שלו נבנתה בתוך פרק זמן קצר מאוד. השילוב של ההצגה המקורית נראתה כמסגרת, דומה לזו של מכשיר טלוויזיה חלול, מאחר ש-"The Fame Monster" עסק בפחדיה של גאגא, הנושא המרכזי של המופעים המקוריים הפך לאבולוציה אנושית, ואילו אלמנטים מהגרסה המקורית עדיין היו כלולים בחלקים מסוימים. משנת 2010 ואילך, ההופעות החדשות היו נושא ניו יורקי שמספר סיפור שמתרחש בעיר, שם גאגא וחבריה הלכו לאיבוד ונאלצו למצוא את דרכם אל "The Monster Ball". שתי הגרסאות של הסבב חולקו לחמישה קטעים, והאחרון היה הדרן. כל אחד מהם הציג את גאגא בתלבושות חדשות, שרה שירים הקשורים למושג של הקטע, ואחריו הוצג סרטון מעבר לקטע הבא בפני כל הקהל על מסך ענק.
הסיבוב זכה לביקורות טובות, כאשר המבקרים משבחים את יכולות השירה של גאגא, את התיאטרון והביצועים של המופע, ואת חוש הסגנון והאופנה שלה. "The Monster Ball" היה להצלחה מסחרית עצומה, עם מופעים מלאים בכרטיסים שנמכרו ב-100% במלאי ובסיומו, קיבל מעל ל-227.4 מיליון דולר הכנסות מ-207 הופעות וקהל של כ-2.5 מיליון כרטיסים שנמכרו ונכלל ברשימת "סבבי ההופעות המרוויחים בהיסטוריה". ב-2010 במהלך טקס פרסי הבילבורד "Touring Awards" גאגא זכתה בשלושה פרסים, "פריצת השנה במהלך סיבוב הופעות", "תקציר המופע הטוב ביותר", ו-"הקידום הטוב ביותר". רשת הטלוויזיה "HBO" אף צילמה סרט של המופעים של גאגא בפברואר 2011 בניו יורק בשם, "Lady Gaga Presents the Monster Ball Tour: At Madison Square Garden" שהופץ בתור DVD ו-Blu-ray בנובמבר 2011.
רקע

בתחילה, גאגא והראפר האמריקאי קניה וסט, תכננו להשיק סיבוב הופעות משותף באוקטובר 2009 בשם, "Fame Kills: Starring Kanye West and Lady Gaga". בעקבות התגובות השליליות שקיבל ווסט לאחר פרשת טקס פרסי ה-VMA של אותה שנה עם הזמרת טיילור סוויפט, הכריז כי הוא ייקח הפסקה מהקריירה המוזיקלית שלו. אולם, לוח הזמנים המלא של הסבב המשותף שוחרר ורשימת השירים שלו, שנקבע תאריך התחלתו ב-10 בנובמבר 2009, בפיניקס, אריזונה. אך זמן קצר לאחר מכן, הסבב בוטל רשמית ללא כל הסבר. גאגא התייחסה לביטול הסבב בריאיון עם בילבורד, שבו ציינה הבדלים יצירתיים כסיבה לביטול הסבב, היא אמרה, "קניה הולך לקחת הפסקה, אבל החדשות הטובות הן שאני לא".
לאחר שהבטיחה לציבור כי היא תצא לסיבוב סולו משלה, גאגא הודיעה רשמית על "The Monster Ball Tour" ב-15 באוקטובר 2009. הסיבוב היה מתוכנן להתחיל בהופעה ראשונה בלונדון בתחילת 2010, אך בסופו של דבר הוקדם ל-27 בנובמבר 2009, להופעה במונטריאול. הראפר קיד קאדי והזמר ג'ייסון דירולו אושרו שהם יעשו הופעות חימום לסיבוב, כאשר קאדי החל לחמם הופעות בסיבוב כבר מתחילתו, ודירולו הצטרף ב-28 בדצמבר 2009. הפוסטר הרשמי לסיבוב מציג את גאגא באופנת ורסצ'ה ומשקפיים שחורות, כאשר מתקן גירוסקופ מקיף אותה מסביבה שכינתה אותו בשם "אורביט". היא גם הופיעה איתו בפרק השלישי באוקטובר 2009 בתוכנית "סאטרדיי נייט לייב". המתקן תוכנן על ידי המעצב הבריטי נסיר מזר בשיתוף עם חברת ההפקה היצירתית של גאגא, "Haus of Gaga". החסות עבור הסיבוב הייתה ספקית הסלולרי, "Virgin Mobile USA" אשר הציעה כרטיסים ללא תשלום לאוהדים שהתנדבו בארגוני נוער חסרי בית.
פיתוח > גרסה מקורית

בריאיון עם מגזין הרולינג סטון, הסבירה גאגא כי היא רוצה להרכיב מראה יקר ויפה, שהיה זול עבור מעריציה. היא טענה שהסבב הוא "אופרת פופ אלקטרונית", משום שהתיאטרון ומרכיבי הסיפור שנמצאים בו שימשו כאופרה. לדבריה, העיצוב של המופע היה קדימה חדשנית של יצירתיות, היא רצתה לשנות את צורת הבמה ועיצבה אותה עם הצוות Haus of Gaga כך שתהיה "במהותו מסגרת עם פרספקטיבה ומסגרת מונחת בתוך הבמה". על הבמה היה משולש משולב המזכיר יהלום, והממדים נמדדו בצורה כזאת של תיבה שתתאים לכל שלב, גאגא: "אז לא משנה לאן אני הולכת, המעריצים שלי מקבלים את אותה החוויה, כך שלעיתים קרובות כשה אתה נכנס לתיאטרונות, ואור הבמה עף מכל מיני מקומות והקהל נמצא במקומות רחוקים, והבמה בצורות ובאורכים שונים ורוחב העומקים, אז זו הדרך בשבילי לשלוט על כל האור ועל כול האלמנטים השונים של המופע".
המופע נסוב סביב נושאים של האבולוציה, כמו כן על פחדיה השונים של גאגא שמציין כל שיר ב-"The Fame Monster". בעת פיתוח הסבב גאגא דיברה על חטאים ושדים בתוך בני האדם, "אז דיברנו על צמיחה, וזה הוביל אותנו לתוך סוג של מרחב מדעי, והתחלנו לדבר על האבולוציה ועל האבולוציה של האנושות וכיצד אנו מתחילים כדבר אחד, ואנחנו הופכים להיות דבר אחר". הנושא של המפלצות והאבולוציה מילא תפקיד גדול באופנת הסבב, אשר על פי גאגא היה "רמה אחרת מהמקום שבו היינו עם The Fame Ball ... זה הולך להיות חוויה אמנותית באמת כי הוא הולך לקחת צורה של המפלגה הגדולה ביותר שלאחר הבית אפוקליפטי שאתה אי פעם תהיה בה."
בריאיון ל"חדשות MTV" גאגא סיפרה על הסבב: "אני מתחילה בתור תא ואני גדלה ומשתנה לאורך כל המופע, זה נעשה גם במה שעכשיו הופך לאסתטיקה שלי, וזה אתה יודע, זה חלק פופ, ביצועי אומנות, אופנה, כך כל הדברים האלה נוכחים... זה הוא סיפור, אני נאבקת בכל המפלצות שלי בדרך לבד, אני מנגנת את כל המוזיקה מ-The Fame, ו-The Fame Monster. את הבמה תכננתי עם Haus of Gaga, זאת קובייה ענקית שאני נמצאת עלייה... תיאר לעצמך שאתה צריך לשלוף טלוויזיה ופשוט לשבור את הקירות שלה על המסך, היא מכריחה אותך להסתכל על מרכז הטלוויזיה, זו הדרך שלי להגיד 'המוזיקה שלי היא אומנות".
פיתוח > גרסה חדשה

בדצמבר 2009, גאגא חשפה כי היא מתכננת לבטל את הגרסה המקורית של המופעים ב-"The Monster Ball Tour" ולהתחיל גרסה מחודשת. היא הרגישה שהשינוי של המופע היה נחוץ מפני שגרסתו המקורית נבנתה בפרק זמן קצר מאוד. היא אמרה כי אחרי שווסט והיא נפרדו, היא לא הייתה בטוחה אם היא יכולה לקבל סבב משותף בזמן שהיא רצתה, אבל בכל זאת היא רצתה לקדם את "The Fame Monster" ברחבי העולם, לכן היא הצליחה להרכיב "משהו שלמעשה לא הייתה עושה אם היה לה יותר זמן". החידוש של הסבב תוכנן מהמופעים בזירות בבריטניה בפברואר 2010. "הצוות שלי חושב שאני פסיכוטית לחלוטין, אבל לא אכפת לי מה הם חושבים... ובכן, רק כדי לתת לך רעיון, הבמה עכשיו היא בערך פי 4 גדולה יותר מבעבר, זה שונה לחלוטין.... דבר אחד אבד במשך ה-10–15 השנים האחרונות במוזיקת הפופ וזהו רעיון השעשועים, ועכשיו הוא בהחלט יוחזר". חשפה גאגא בראיון MTV עם ג'יימס מונטגומרי.
בריאיון לתחנת הרדיו "FM 95.8" בלונדון, גאגא פירטה עוד יותר על השינויים בהופעות הסבב מעכשיו. היא אמרה שהמופע נבנה כמו פיסת תיאטרון, היא שילבה מספר יצירות מוזיקליות עכשוויות ועתיקות שחלקן הוקלטו מחדש במופע עצמו. גיטרה חדשה נבנתה עבור המופע ונקראה "Emma". המכשיר נוצר על ידי Haus of Gaga וגאגא אמרה, "יש לנו את הכלי החדש שהבאתי הערב לבריטים, "Emma", וזה מה שאני ישחק בו על הבמה". בראיון שנערך עם תחנת רדיו אחרת, "KISS-FM" עם ראיין סיקרסט הסבירה שהסבב עדיין נקרא "Monster Ball", אבל הוא הפך למופע מוזיקלי ופחות קונצרט. יש לו נושא ניו יורקי שמספר סיפור בו גאגא וחבריה נסעו להופעה ב-The Monster Ball אך הלכו לאיבוד.
קבלה מסחרית

ברגע שהתאריכים הוצגו, היה ביקוש גבוה לכרטיסים. ההצגות בלג הראשון של הסבב בצפון אמריקה נמכרו לחלוטין, מה שגרם לגאגא לחזור לארצות הברית בפברואר 2011 להופעות חוזרות בתאריכים במדינה. הדרישות גדלו ועוד כשישה מופעים נוספים נוספו בתאריכי הסבב. "The Monster Ball" מכר את המופעים בטורונטו, ונקובר' וסן חוזה בכ-100% שנאלצו להוסיף תאריך שני להופעות בכל עיר. בלוס אנג'לס, כדי להבטיח כי למעריצים את הגישה הטובה ביותר לכרטיסים, מופע שני הוכרז עוד לפני תאריך המופע הראשון ולאחר מכן נחשף כי שני המופעים נמכרו לחלוטין. בילבורד העריך כי עד לשנת 2011, הסבב יקבל קרוב ל-200 מיליון דולר הכנסות ברחבי העולם.
הכנסות הופעתה של גאגא ב-"Radio City Music Hall" בניו יורק נתרמו לצדקה למען רעידת האדמה בהאיטי סך הכול נתרמו מעל ל-500,000 דולר. בטקס פרסי סיבובי ההופעות של בילבורד של שנת 2010 "Touring Awards" גאגא זכתה בשלושה פרסים, "פריצת השנה במהלך סיבוב הופעות", "תקציר המופע הטוב ביותר", ו-"הקידום הטוב ביותר". בילבורד גם דירג את "Monster Ball" במקום ה-4 ברשימת סיבובי ההופעות המצליחים ביותר של 2010 שכללו כ-25 סבבים שונים. המגזין דיווח כי הסבב גייס מעל ל-122 מיליון דולר של הכנסות מ-122 הופעות עם מכירת כרטיסים של 1.3 מיליון. לקראת סוף השנה "Pollstar" הודיע כי הסבב זכה ב-133.6 מיליון דולר הכנסות מ-138 הופעות, מה שהופך את גאגא לאישה היחידה שמוצבת ברשימה בעשרת סבבי ההופעות המובילים לשנת 2010. ההכנסות הגדולות ביותר של "The Monster Ball Tour" היו שתי ההופעות בסנטר בל במונטריאול, אשר הרוויחו מעל ל-10 מיליון דולר. מכירת הכרטיסים הגדולה ביותר של הסבב הייתה במקסיקו סיטי, "Foro Sol" עם קהל של כ-111,060 אנשים. בסוף 2011, "The Monster Ball Tour" גייס מעל 70 מיליון דולר מ-45 הופעות, ועד למאי 2011, הוא קיבל כ-227.4 מיליון דולר סך הכול מתוך כ-200 מופעים שכמות ההכנסות בהם גלויה. בנוסף מכר מעל 2.5 מיליון כרטיסים ובכך נחשב לאחד מסבב ההופעות המצליחים בהיסטוריה ולסבב ההופעות המצליח ביותר של אמן בכורה עד היום.
קבלה מסחרית > "Lady Gaga Presents the Monster Ball Tour: At Madison Square Garden"

HBO צילמו סרט מיוחד של ההופעות ב-"The Monster Ball" במהלך 21–22 בפברואר 2011 ב-"Madison Square Garden" ניו יורק. כותרת הסרט הייתה "Lady Gaga Presents the Monster Ball Tour: At Madison Square Garden" ששודר ב-HBO בתאריך ה-7 במאי 2011 וב-Sky One ב-21 מאי 2011 בארצות הברית ובבריטניה בהתאמה. בניו זילנד הסרט הוקרן על ידי Prime ב-2 ביוני 2011. הסרט הראה את כול המופע של The Monster Ball וכמה קטעי רקע מאחורי הקלעים, שהוצגו בשחור-לבן. הוא מסתיים עם קטע נוסף מאחורי הקלעים בו גאגא וזמרות הליווי שלה מבצעות את פזמון השיר "Born This Way".
לאחר שידורו, זכה הסרט להצלחה ביקורתית רבה. המבקרים שיבחו את הופעתה של גאגא, והיה מועמד לחמישה פרסים בטקס "פרסי האמי לבידור בפריים טיים" ה-63 בקטגוריות, "המגוון המדהים", "מוזיקה או קומדיה מיוחדת", "מגוון היכרות יוצא דופן", "צילום יוצא דופן", "היבט טכני יוצא מין הכלל". לסרט הופץ DVD שמכיל תמונות של גאגא בצילומים בתקופת The Fame Monster והופעות מיוחדות. ה-DVD היה לעוד הצלחה מסחרית של גאגא ונכנס לכ-20 מצעדים רשמים בהם הגיע למקום הראשון, בצרפת, איטליה, ארצות הברית, ולעשירייה המובילה בכול שאר 17 המדינות כגון גרמניה, שווייץ, ארגנטינה, אוסטרליה, בלגיה ועוד. לאור מכירותיו הוא קיבל תואר פלטינה בברזיל ופלטינה כפולה באוסטרליה וצרפת עם כ-30,000 עותקים, ובבריטניה היה לתואר זהב עם 25,000 עותקים. זה הוא ה-DVD הרביעי הנמכר ביותר בארצות הברית לשנת 2011.
פרסים ומועמדויות

| שנה | טקס | קטגוריה | תוצאה | מקור |
| --- | --- | --- | --- | --- |
| 2011 | פרסי "Pollstar" | סיבוב ההופעות של השנה | מועמדות |  |
| 2011 | פרסי "Pollstar" | הפקת הבמה היצירתית הטובה ביותר | מועמדות |  |
| 2011 | פרסי האתר של בילבורד | סיבוב ההופעות הטוב ביותר | מועמדות |  |
| 2011 | פרסי סיבובי ההופעות של בילבורד | פרס פריצת הדרך | זכייה |  |
| 2011 | פרסי סיבובי ההופעות של בילבורד | פרס קונצרט הקידום | זכייה |  |
| 2011 | פרסי האמי | פרס אמי לבידור בפריים טיים לספיישל יוצא מן הכלל (DVD) | מועמדות |  |
| 2012 | פרסי ה-DVD של "Dorian" | תוכנית הטלוויזיה של השנה | זכייה |  |
| 2012 | פרסי "Pollstar" | סיבוב ההופעות של השנה | זכייה |  |
| 2012 | פרסי "Pollstar" | הפקת הבמה היצירתית הטובה ביותר | מועמדות |  |
| 2013 | פרסי דיסק הזהב של יפן (DVD) | הווידאו קליפ הטוב ביותר | זכייה |  |
רשימת שירים > גרסה מקורית

רשימת שירים זו מראה את השירים שבוצעו מ-28 בנובמבר 2009. אלה הם לא רשימת השירים הקבועה שבוצעה בכול המופעים בסבב מתאריך זה.
"Dance in the Dark"
"Just Dance"
"LoveGame"
"Alejandro"
"Monster"
"So Happy I Could Die"
"Teeth"
"Speechless"
"Poker Face" (גרסת פסנתר)
"Fashion"
"The Fame"
"Money Honey"
"Beautiful, Dirty, Rich"
"Boys Boys Boys"
"Paper Gangsta"
"Poker Face"
"Paparazzi"
רשימת שירים > הדרן

"(Eh, Eh (Nothing Else I Can Say"
"Bad Romance"
רשימת שירים > גרסה חדשה

רשימת שירים זו מראה את השירים שבוצעו מ-1 ביוני 2010. אלה הם לא רשימת השירים הקבועה שבוצעה בכול המופעים מתאריך זה.
"Dance in the Dark"
"Glitter and Grease"
"Just Dance"
"Beautiful, Dirty, Rich"
"Vanity"
"The Fame"
"LoveGame"
"Boys Boys Boys"
"Money Honey"
"Telephone"
"Brown Eyes"
"Speechless"
"Yoü and I"
"So Happy I Could Die"
"Monster"
"Teeth"
"Alejandro"
"Poker Face"
"Paparazzi"
רשימת שירים > הדרן

"Bad Romance"
רשימת שירים > הדרן > מקרים מיוחדים

במהלך הופעתה הראשונה בסיינט פול, גאגא ביצעה את אחד משיריה הלא משוחררים "Living on the Radio".
המופע המתוכנן של גאגא בבודפשט בוטל לאחר הופעתה בטקס פרסי ה-EMA שהתקיים באותו היום.
ב-19 בפברואר 2011 בהופעה באטלנטיק סיטי, גאגא הופיעה לראשונה עם הסינגל המוביל "Born This Way" מאלבום האולפן השלישי שלה.
במספר ההופעות במקסיקו לקראת סוף הסבב, גאגא הופיעה עם שני שירים חדשים, "Judas" ו-"Amaricano" שהתברר לאחר מכן כי הם נכללים באלבומה השלישי "Born This Way".
ג'ק טיגרדן

| --- | --- |

 לידה:  20 באוגוסט 1905 ורנון, ארצות הברית 
 פטירה:  15 בינואר 1964 (בגיל 58) ניו אורלינס, ארצות הברית 
 שם לידה:  Weldon Leo Teagarden 
 מקום קבורה:  פארק הזכרון פורסט לוון 
 מוקד פעילות:  ארצות הברית 
 תקופת הפעילות:  מ-1920 
 סוגה:  ג'אז 
 שפה מועדפת:  אנגלית 
 כלי נגינה:  טרומבון 
 חברת תקליטים:  RCA ויקטור 
 jackteagarden.com
 פרופיל ב-IMDb
 
וֶלדון ליאו "ג'ק" טיגרדן (באנגלית: Weldon Leo "Jack" Teagarden; ‏ 20 באוגוסט 1905 - 15 בינואר 1964) היה מוזיקאי ג'אז, נגן טרומבון משפיע בעידן הסווינג וזמר. כונה לעיתים "Big T".
תולדות חייו

יליד טקסס, בן למשפחה מוזיקלית. גם אחיו צ'ארלי ונורמה היו מוזיקאים נודעים. הוא החל לנגן בבריטון בגיל עשר ועבר לטרומבון בגיל צעיר. את סגנון נגינתו פיתח בעצמו, ללא הנחיה מקצועית ולכן הגיע להמצאות ודרכים מקוריות להפקת צלילים.
ב-1927 הגיע לניו יורק ועבד כנגן במספר תזמורות אך התפרסם במיוחד כזמר. לקראת סוף העשור ניגן עם מיטב המוזיקאים של אותה עת, בתזמורות של גלן מילר בהם החצוצרנים לואי ארמסטרונג וביקס ביידרבק, הכנר ג'ו ונוטי, נגן הקלרינט בני גודמן, הגיטריסט אדי קונדון ועוד.
במהלך השפל הגדול בארצות הברית, חתם טיגרדן חוזה עם תזמורתו של פול וייטמן עד 1938, דבר שהבטיח את מצבו הכלכלי, אך מנע ממנו להשתתף בהתפתחויות של אמצע שנות השלושים. לאחר מכן ניסה את מזלו בהקמת ביג בנד משלו, אך לא הצליח. ב-1946 הצטרף לארמסטרונג, שהוביל תזמורת בה ניגנו מובילי "ביג בנד" לשעבר, שנקראה ה-All Stars. הדואט שלו עם ארמסטרונג Rocking Chair זכה להצלחה רבה. ב-1951 פרש יחד עם ארל היינס מה-All Stars והוביל עמו הרכב שיצא למסעי הופעות בינלאומיים ארוכים.
הוא נפטר בגפו בניו אורלינס מסיבוך של דלקת ריאות לפני שמלאו לו 60.
ג'ימי סמית

| --- | --- |

ג'ימי סמית מנגן בהופעה באיטליה ב-1994
 לידה:  8 בדצמבר 1925 נוריסטאון, פנסילבניה, ארצות הברית 
 פטירה:  8 בפברואר 2005 (בגיל 79) סקוטסדייל, אריזונה, ארצות הברית 
 שם לידה:  ג'יימס אוסקר סמית
 שם במה:  The Incredible Jimmy Smith 
 מקום קבורה:  Merion Memorial Park 
 מוקד פעילות:  ארצות הברית 
 תקופת הפעילות:  1956–1972 (כ־16 שנים)
 עיסוק:  מוזיקאי, מלחין
 סוגה:  ג'אז, הארד בופ
 כלי נגינה:  אורגן המונד
 חברת תקליטים:  בלו נוט, ורב רקורדס 
 שיתופי פעולה בולטים:  סטנלי טרנטיין, וס מונטגומרי, קני בורל, גרנט גרין, לי מורגן
 פרסים והוקרה:  אמני הג'אז של NEA 
 פרופיל ב-IMDb
 
ג'יימס אוסקר "ג'ימי" סמית' (באנגלית: James Oscar "Jimmy" Smith; 8 בדצמבר 1928‏ - 8 בפברואר 2005) היה מוזיקאי ג'אז ונגן אורגן המונד. נהוג להחשיב אותו לזה שהפך אותו לכלי אלתורי בג'אז, לכן נקרא "אבי אורגן ההמונד בג'אז". בשנת 2005 זכה בפרס NEA Jazz Masters Award מטעם ממשלת ארצות הברית, הפרס הגבוה ביותר של ממשל ארצות הברית לאמן מבצע. ב-2006 זכה להיבחר להיכל התהילה של הג'אז במשאל קוראי דאון ביט. למרות שהאורגן החשמלי שימש לעיתים פסנתרנים כפאטס וולר וקאונט בייסי, היה זה האלתור הווירטואוזי של סמית על הכלי שהפך אותו לכלי נגינה מקובל לנגינת קטעי סולו וירטואוזיים בג'אז ובבלוז; בין היתר פיתח טכניקה לנגן את קו הבס המהלך באורגן.